Leif Brønn

Leif Brønn (1918–1976) var en norsk motstandsmann i Kompani Linge og offiser. Han er kjent for sin innsats under andre verdenskrig.

 Biografi 
Brønn var fra Nordli i Nord-Trøndelag. Før andre verdenskrig studerte han medisin.«De tre i Linge-gruppen», Namdalsavisa, 6. oktober 2012, s. 22.

Under krigen tok Brønn seg til Sverige og videre til Storbritannia. Han ble med i Norwegian Independent Company No. 1, senere kjent som Kompani Linge, og deltok i flere aksjoner i det okkuperte Norge.
Han var med i Lofotraidet i mars 1941. I 1942 deltok han i Operasjon Tårnfalk. Sammen med Per Getz og Thorleif Grong ble han i september 1942 satt over til Norge av Shetlandsgjengen for å sabotere gruvene til Fosdalens Bergverk i Malm, der det ble tatt ut jernmalm. Anlegget ble sprengt 5. oktober.«Oktober-dramaet i 1942» , Namdalsavisa, 6. oktober 2012. Ved andre aksjoner ble han sluppet i fallskjerm over bestemmelsesstedet.Egner, Arne F.:  BBC: "Kanonen spiller Chopin". Flybårne forsyninger til Milorg i Norge 1940–1945, Lysaker: A.F. Egner, 1997, s. 38 og 39. I oktober og november 1943 deltok han sabotasjeaksjoner mot Thamshavnbanen.Bombing eller sabotasje, Orkanger historie. Fra oktober 1944 var han med som radiooperatør i underoperasjonen Lamplight, en del av den større Operasjon Sunshine. Kompani Linge. 2 bind, Oslo: Gyldendal, 1948, s. 201f.Poulsson, Jens-Anton: Aksjon Vemork. Vinterkrig på Hardangervidda, Oslo: Gyldendal, 1982, s. 116.

Etter verdenskrigen fortsatte Brønn med en militær karriere og endte som oberstløytnant. Han tjenestegjorde blant annet i Tysklandsbrigaden.«Sprengningsgruppen», Historie og kulturlandskap

Brønn ble dekorert med St. Olavsmedaljen med to ekegrener.Gjems-Onstad, Erik (red.):  Krigskorset og St. Olavsmedaljen med ekegren, Oslo: Dreyer 1995, s. 197 og 203.

 Referanser 

 Eksterne lenker 


Kategori:Medlemmer av Kompani Linge
Kategori:Norske oberstløytnanter
Kategori:St. Olavsmedaljen med ekegren